[{"text_idx": "#000002", "text": "Rydym yn gweithredu ystod o gyfleusterau a gweithgareddau diwylliannol, gan gynnwys theatrau, llyfrgelloedd, canolfannau cymunedol, plasty a pharc gwledig a dau brosiect seiliedig ar waith ar gyfer oedolion ag anableddau dysgu."}, {"text_idx": "#000005", "text": "Gan weithio gyda phartneriaid awdurdodau lleol, gallwn gysylltu, cryfhau a chefnogi cymunedau trwy ymgysylltu a\u0302 phrofiadau celfyddydol a diwylliannol"}, {"text_idx": "#000006", "text": "Gan weithio o fewn y celfyddydau ac iechyd, mae ein gwaith llesiant creadigol yn ceisio cael effaith gymdeithasol sylweddol a pharhaus ar gymunedau, grwpiau ac unigolion."}, {"text_idx": "#000007", "text": "Rydym yn cefnogi Deddf Llesiant Cenedlaethau\u2019r Dyfodol (2016) o fewn y gwaith rydym yn ei gyflawni, gan gynnwys dathlu ein diwylliant a\u2019n hiaith Gymreig ffyniannus yn ei holl amrywiaeth. Mae ein gwaith llesiant creadigol yn canolbwyntio ar bedwar prif faes: ynysu cymdeithasol, yr amgylchedd, mynediad ac addysg."}, {"text_idx": "#000008", "text": "Mae Awen yn rheoli chwe llyfrgell amser llawn yn uniongyrchol, dwy lyfrgell gymunedol ran-amser a gwasanaeth dosbarthu i\u2019r cartref Llyfrau ar Glud ledled Pen-y-bont ar Ogwr."}, {"text_idx": "#000009", "text": "Rydym hefyd yn cefnogi ac yn stocio dwy lyfrgell gymunedol mewn lleoliadau sy'n cael eu staffio a'u rheoli gan Halo Leisure ac yn rheoli cronfa lyfrau fawr. Mae ein hadnodd Hanes Lleol a Theuluol ym Maesteg yn gartref i gasgliad sylweddol o ddeunyddiau ymchwil."}, {"text_idx": "#000010", "text": "Ty a Pharc Gwledig Bryngarw"}, {"text_idx": "#000012", "text": "Agorwyd Bryngarw yn swyddogol i\u2019r cyhoedd fel parc gwledig ym mis Mai 1986. Ers hynny mae wedi ennill llawer o anrhydeddau gan gynnwys statws y Faner Werdd a Threftadaeth Werdd, gan ei gydnabod fel un o fannau gwyrdd gorau\u2019r DU."}, {"text_idx": "#000013", "text": "Yn B-Leaf a Wood-B rydym yn cynnig cyfleoedd dysgu ymarferol, seiliedig ar waith mewn garddwriaeth, cynnal a chadw tiroedd a gwaith coed."}, {"text_idx": "#000014", "text": "Mae ein hyfforddeion yn cael eu cefnogi gan di\u0302m o staff ymroddedig a phrofiadol sy'n eu helpu i ddatblygu sgiliau newydd ar eu cyflymder eu hunain, gwneud ffrindiau newydd a theimlo'n rhan o gymuned, a byw bywydau mwy annibynnol a bodlon."}, {"text_idx": "#000015", "text": "Mae Awen yn rheoli dwy ganolfan gymunedol \u2013 Awel-y-Mo\u0302r ym Mhorthcawl a Chanolfan Fywyd Betws \u2013 sy\u2019n lleoliadau llogi preifat a ddefnyddir yn aml ac sy\u2019n cynnig mannau fforddiadwy ar gyfer ystod eang o grwpiau cymdeithasol a ffitrwydd, digwyddiadau a gweithgareddau."}]